title: 2015 m. birželio 24 d. Komisijos įgyvendinimo reglamentas (ES) 2015/988, kuriuo nustatomas kiekis, pridėtinas prie kiekio, nustatyto 2016 m. sausio 1 d.–2016 m. birželio 30 d. laikotarpiui pagal Reglamentu (EB) Nr. 2535/2001 leistas naudoti tarifines kvotas pieno ir pieno produktų sektoriuje

text:
25.6.2015

               LT

               Europos Sąjungos oficialusis leidinys

               L 159/53

         KOMISIJOS ĮGYVENDINIMO REGLAMENTAS (ES) 2015/988
   2015 m. birželio 24 d.
   kuriuo nustatomas kiekis, pridėtinas prie kiekio, nustatyto 2016 m. sausio 1 d.–2016 m. birželio 30 d. laikotarpiui pagal Reglamentu (EB) Nr. 2535/2001 leistas naudoti tarifines kvotas pieno ir pieno produktų sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 2535/2001 (2) leista naudoti tarifines metines pieno ir pieno produktų importo kvotas;

               (2)

               2015 m. birželio 1 d.–2015 m. birželio 10 d. pateiktose 2015 m. liepos 1 d.–2015 m. gruodžio 31 d. kvotos dalies importo licencijų paraiškose nurodytas kiekis tam tikrų kvotų atveju mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Prie 2016 m. sausio 1 d.–2016 m. birželio 30 d. kvotos laikotarpio dalies pridėtinas kiekis, dėl kurio pagal Reglamentą (EB) Nr. 2535/2001 importo licencijų paraiškų nepateikta, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 24 d.

            Komisijos vardu

            Pirmininko vardu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2001 m. gruodžio 14 d. Komisijos reglamentas (EB) Nr. 2535/2001, nustatantis išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo (OL L 341, 2001 12 22, p. 29).

      PRIEDAS
      I.A

                  Eilės Nr.

                  Kiekis, dėl kurio paraiškų nepateikta, pridėtinas prie 2016 1 1–2016 6 30 laikotarpiui skirto kiekio
                  (kg)

                  09.4590

                  34 268 500

                  09.4599

                  5 680 000

                  09.4591

                  2 680 000

                  09.4592

                  9 219 000

                  09.4593

                  2 706 500

                  09.4594

                  10 003 500

                  09.4595

                  6 012 300

                  09.4596

                  9 747 500

            I.F

         Šveicarijos kilmės produktai

                  Eilės Nr.

                  Kiekis, dėl kurio paraiškų nepateikta, pridėtinas prie 2016 1 1–2016 6 30 laikotarpiui skirto kiekio
                  (kg)

                  09.4155

                  799 000

            I.I

         Islandijos kilmės produktai

                  Eilės Nr.

                  Kiekis, dėl kurio paraiškų nepateikta, pridėtinas prie 2016 1 1–2016 6 30 laikotarpiui skirto kiekio
                  (kg)

                  09.4205

                  175 000

                  09.4206

                  0

            I.K

         Naujosios Zelandijos kilmės produktai

                  Eilės Nr.

                  Kiekis, dėl kurio paraiškų nepateikta, pridėtinas prie 2015 10 1–2015 12 31 laikotarpiui skirto kiekio
                  (kg)

                  09.4514

                  7 000 000

                  09.4515

                  4 000 000

                  09.4182

                  33 612 000

                  09.4195

                  40 879 000


title: 2014 m. gruodžio 1 d. Komisijos įgyvendinimo reglamentas (ES) Nr. 1278/2014, kuriuo iš dalies keičiami reglamentai (EB) Nr. 967/2006, (EB) Nr. 828/2009, (EB) Nr. 891/2009 ir Įgyvendinimo reglamentas (ES) Nr. 75/2013

text:
2.12.2014

               LT

               Europos Sąjungos oficialusis leidinys

               L 346/26

         KOMISIJOS ĮGYVENDINIMO REGLAMENTAS (ES) Nr. 1278/2014
   2014 m. gruodžio 1 d.
   kuriuo iš dalies keičiami reglamentai (EB) Nr. 967/2006, (EB) Nr. 828/2009, (EB) Nr. 891/2009 ir Įgyvendinimo reglamentas (ES) Nr. 75/2013
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 144 straipsnio c ir j punktus, 178 straipsnio b, f ir h punktus, 180 straipsnį, 182 straipsnio 4 dalį ir 192 straipsnio 5 dalį,
   kadangi:

               (1)

               Reglamentu (ES) Nr. 1308/2013 numatyta cukraus kvotų sistemos taikymą pratęsti iki 2017 m. rugsėjo 30 d. ir ta sistema iš dalies pakeista. Todėl reikia pakoreguoti kai kuriuos cukraus sektoriaus reglamentus;

               (2)

               siekiant aiškumo būtina iš dalies pakeisti Komisijos reglamento (EB) Nr. 967/2006 (2) 4 straipsnio 1 dalies a punktą, kad jis visiškai atitiktų Reglamento (ES) Nr. 1308/2013 140 straipsnio 1 dalies b punktą, kuriame nustatyta, kad pramoninis cukrus, pramoninė izogliukozė ar pramoninis inulino sirupas naudotojui turi būti pristatyti ne vėliau kaip kitų prekybos metų lapkričio 30 d.;

               (3)

               Reglamente (EB) Nr. 967/2006 nustatyti terminai, iki kurių valstybės narės praneša Komisijai apie įmonių pagal Reglamento (ES) Nr. 1308/2013 141 straipsnį į kitus metus perkeltą produkcijos kiekį. Atsižvelgiant į tai, kad tame straipsnyje nustatytos naujos įmonių pranešimų valstybėms narėms datos, reikėtų atitinkamai pakeisti Reglamento (EB) Nr. 967/2006 17 straipsnyje nustatytus terminus;

               (4)

               Komisijos reglamentu (EB) Nr. 828/2009 (3) nustatytos prie tarifinės pozicijos 1701 priskiriamų cukraus produktų importo pagal lengvatinius susitarimus iki 2014–2015 prekybos metų taisyklės. To reglamento 4 straipsnio 4 dalyje nurodytas dokumentų, pateikiamų kartu su importo licencijų paraiškomis, sąrašas ir nustatyta, kad eksporto licencijos gali būti pakeistos patvirtintomis dokumentų kopijomis. Atsižvelgiant į technikos pažangą ir siekiant supaprastinti procedūras, turėtų būti leista eksporto licencijas tam tikromis sąlygomis perduoti elektroniniu būdu;

               (5)

               atsižvelgiant į tai, kad importuojant pagal tam tikras lengvatines sistemas netaikomi kvotų kiekių apribojimai, reikėtų supaprastinti muitinės procedūras ir lengvatine tvarka importuojamo cukraus licencijoms leisti taikyti įprastą ne didesnį nei 5 % nuokrypį;

               (6)

               Komisijos reglamentas (ES) Nr. 1006/2011 (4) iš dalies pakeistas Tarybos reglamentu (EEB) Nr. 2658/87 (5), pakeičiant kai kuriuos cukrui taikomus KN kodus. Produktams, kuriems taikomas Reglamentas (EB) Nr. 828/2009 ir Komisijos reglamentas (EB) Nr. 891/2009 (6), jau suteikti naujieji KN kodai ir juos valstybių narių muitinės jau taiko praktiškai. Todėl būtų tikslinga techniškai pakoreguoti tuose reglamentuose nurodytus KN kodus;

               (7)

               Komisija sukūrė elektroninio dokumentų tvarkymo ir procedūrų valdymo informacinę sistemą, naudojamą jos vidaus darbo procedūroms ir ryšiams su valdžios institucijomis, dalyvaujančiomis įgyvendinant bendrą žemės ūkio politiką. Laikoma, kad Reglamente (EB) Nr. 828/2009 numatytą įpareigojimą teikti pranešimus galima įvykdyti naudojantis ta sistema pagal Komisijos reglamentą (EB) Nr. 792/2009 (7);

               (8)

               atsižvelgiant į rinkos sąlygas ir to meto prognozes, Komisijos įgyvendinimo reglamente (ES) Nr. 75/2013 (8) nustatyta, kad iki 2014–2015 prekybos metų pabaigos tam tikriems cukraus produktams netaikomi papildomi importo muitai. Atsižvelgiant į cukraus kvotų sistemos taikymo pratęsimą ir į tai, kad rinkos prognozės iš esmės nesikeičia iki kvotų sistemos taikymo pabaigos, papildomi importo muitai tiems cukraus produktams ir toliau turėtų būti netaikomi iki 2017 m. rugsėjo 30 d.;

               (9)

               todėl reglamentus (EB) Nr. 967/2006, (EB) Nr. 828/2009, (EB) Nr. 891/2009 ir Įgyvendinimo reglamentą (ES) Nr. 75/2013 reikėtų atitinkamai iš dalies pakeisti;

               (10)

               Bendro žemės ūkio rinkų organizavimo komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 967/2006 pakeitimai
   Reglamentas (EB) Nr. 967/2006 iš dalies keičiamas taip:

               1)

               4 straipsnio 1 dalies a punktas pakeičiamas taip:

                           „a)

                           kitų prekybos metų lapkričio 30 d. patiekti perdirbėjui, kad jie būtų panaudoti gaminant priede nurodytus produktus;“

                     ;

               2)

               17 straipsnio a ir b punktai pakeičiami taip:

                           „a)

                           ne vėliau kaip rugsėjo 15 d. – į kitus prekybos metus perkeltinus einamųjų prekybos metų runkelių cukraus, inulino sirupo ir cukranendrių cukraus kiekius;“

                     .

         2 straipsnis
   Reglamento (EB) Nr. 828/2009 pakeitimai
   Reglamentas (EB) Nr. 828/2009 iš dalies keičiamas taip:

               1)

               4 straipsnis iš dalies keičiamas taip:

                           a)

                           4 dalis papildoma šia pastraipa:
                           „Teikiant importo licencijų paraiškas, vietoj dokumentų originalų – pirmos pastraipos b punkte nurodytų eksporto licencijų arba antroje pastraipoje nurodytų patvirtintų dokumentų kopijų – gali būti pateiktos elektroninės kopijos arba faksimilės, jei pareiškėjas originalus pateikia valstybės narės kompetentingoms institucijoms per importo licencijos muitinį įforminimą ir prieš prekių, kurių importo licencija išduota remiantis elektroninėmis kopijomis arba faksimile, muitinį įforminimą.“;

                           b)

                           6 dalyje žodis „dokumentas“ pakeičiamas žodžiais „dokumento originalas, elektroninė kopija arba faksimilė“;

                           c)

                           pridedama 7 dalis:
                           „7.   Kai pagal šį reglamentą importuoto cukraus kiekis ne daugiau kaip 5 % didesnis už importo licencijoje nurodytą kiekį, Reglamento (EB) Nr. 376/2008 48 straipsnio 1 ir 4 dalys netaikomos. Laikoma, kad papildomas kiekis buvo importuotas pagal tą licenciją.“;

               2)

               8 straipsnis iš dalies keičiamas taip:

                           a)

                           pirmoje pastraipoje KN kodas „1701 11 10“ pakeičiamas kodais „1701 13 10, 1701 14 10“;

                           b)

                           antroje pastraipoje KN kodas „1701 11 90“ pakeičiamas kodais „1701 13 90, 1701 14 90“;

               3)

               9 straipsnio 6 dalis pakeičiama taip:
               „6.   Šiame reglamente nurodyti pranešimai teikiami remiantis Komisijos reglamentu (EB) Nr. 792/2009 (9).

         3 straipsnis
   Reglamento (EB) Nr. 891/2009 pakeitimai
   Reglamentas (EB) Nr. 891/2009 iš dalies keičiamas taip:

               1)

               13 straipsnio 1 dalyje KN kodas „1701 11 90“ pakeičiamas kodais „1701 13 90, 1701 14 90“;

               2)

               I priedo I dalyje KN kodas „1701 11 10“ pakeičiamas kodais „1701 13 10 ir 1701 14 10“.

         4 straipsnis
   Įgyvendinimo reglamento (ES) Nr. 75/2013 pakeitimas
   Įgyvendinimo reglamento (ES) Nr. 75/2013 1 straipsnyje data „2015 m. rugsėjo 30 d.“ pakeičiama data „2017 m. rugsėjo 30 d.“
   5 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gruodžio 1 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  2006 m. birželio 29 d. Komisijos reglamentas (EB) Nr. 967/2006, nustatantis Tarybos reglamento (EB) Nr. 318/2006 išsamias nekvotinės gamybos cukraus sektoriuje įgyvendinimo taisykles (OL L 176, 2006 6 30, p. 22).

      (3)  2009 m. rugsėjo 10 d. Komisijos reglamentas (EB) Nr. 828/2009, kuriuo nustatomos išsamios prie 1701 tarifinės pozicijos priskiriamų cukraus sektoriaus produktų importo ir rafinavimo pagal lengvatinius susitarimus taisyklės, taikomos nuo 2009–2010 iki 2014–2015 prekybos metų (OL L 240, 2009 9 11, p. 14).

      (4)  2011 m. rugsėjo 27 d. Komisijos reglamentas (ES) Nr. 1006/2011, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 282, 2011 10 28, p. 1).

      (5)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

      (6)  2009 m. rugsėjo 25 d. Komisijos reglamentas (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (OL L 254, 2009 9 26, p. 82).

      (7)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).

      (8)  2013 m. sausio 25 d. Komisijos įgyvendinimo reglamentas (ES) Nr. 75/2013, kuriuo dėl kai kurių cukraus sektoriaus produktų tipinių kainų ir papildomo importo muito taikymo nukrypstama nuo Reglamento (EB) Nr. 951/2006 ir kuriuo panaikinamas Įgyvendinimo reglamentas (ES) Nr. 892/2012, kuriuo nustatomos tipinės kai kurių cukraus sektoriaus produktų kainos ir papildomi importo muitai 2012–2013 prekybos metais (OL L 26, 2013 1 26, p. 19).

      (9)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).“


title: 2011 m. spalio 12 d. Komisijos įgyvendinimo reglamentas (ES) Nr. 1010/2011, kuriuo nustatomas eksporto licencijų išdavimo procentinis dydis, atmetamos eksporto licencijų paraiškos ir sustabdomas nekvotinio cukraus ir izogliukozės eksporto licencijų paraiškų teikimas

text:
13.10.2011

               LT

               Europos Sąjungos oficialusis leidinys

               L 268/14

         KOMISIJOS ĮGYVENDINIMO REGLAMENTAS (ES) Nr. 1010/2011
   2011 m. spalio 12 d.
   kuriuo nustatomas eksporto licencijų išdavimo procentinis dydis, atmetamos eksporto licencijų paraiškos ir sustabdomas nekvotinio cukraus ir izogliukozės eksporto licencijų paraiškų teikimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 7e straipsnį kartu su 9 straipsnio 1 dalimi,
   kadangi:

               (1)

               Pagal Reglamento (EB) Nr. 1234/2007 61 straipsnio pirmos pastraipos d punktą cukrus, pagamintas prekybos metais viršijant šio reglamento 56 straipsnyje numatytą kvotą, gali būti eksportuojamas tik neviršijant Komisijos nustatytų kiekybinių normų.

               (2)

               Minėtosios normos nustatytos 2011 m. balandžio 15 d. Komisijos įgyvendinimo reglamente (ES) Nr. 372/2011, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2011–2012 prekybos metų pabaigos (3). Šis reglamentas bus taikomas tik nuo 2012 m. sausio 1 d., todėl iki 2011–2012 prekybos metų pabaigos taikoma nekvotinio cukraus ir izogliukozės eksporto kiekybinė norma bus taikoma tik nuo tos dienos.

               (3)

               Todėl 2011–2012 prekybos metais procentinis dydis, kuriuo bus patenkinami nuo 2011 m. spalio 3 d. iki 2011 m. spalio 7 d. pateiktose paraiškose prašomi kiekiai, turėtų būti lygus nuliui, o cukraus ir izogliukozės eksporto licencijų paraiškų teikimas turėtų būti sustabdytas. Todėl 2011–2012 prekybos metais visos ir izogliukozės eksporto licencijų paraiškos, pateiktos 2011 m. spalio 10, 11, 12, 13 ir 14 d., turėtų būti atmestos,

         PRIĖMĖ ŠĮ REGLAMENTĄ:
   1 straipsnis
   1.   2011–2012 prekybos metais nekvotinio cukraus ir izogliukozės eksporto licencijos, kurioms paraiškos buvo pateiktos nuo 2011 m. spalio 3 d. iki 2011 m. spalio 7 d., turėtų būti išduotos prašomiems kiekiams juos padauginus iš procentinio dydžio, kuris yra 0 %.
   2.   Todėl 2011–2012 prekybos metais nekvotinio cukraus ir izogliukozės eksporto licencijų paraiškos, pateiktos 2011 m. spalio 10, 11, 12, 13 ir 14 d., yra atmetamos.
   3.   2011–2012 prekybos metais nekvotinio cukraus ir izogliukozės eksporto licencijų paraiškų teikimas sustabdomas nuo 2011 m. spalio 17 d. iki 2011 m. gruodžio 31 d.
   2 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 12 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 102, 2011 4 16, p. 8.


title: 2011 m. liepos 19 d. Komisijos įgyvendinimo reglamentas (ES) Nr. 695/2011 dėl importo licencijų išdavimo ir importo teisių suteikimo pagal paraiškas, pateiktas per pirmąsias septynias 2011 m. liepos mėn. dienas pagal Reglamentu (EB) Nr. 616/2007 leidžiamas naudoti paukštienos tarifines kvotas

text:
20.7.2011

               LT

               Europos Sąjungos oficialusis leidinys

               L 189/7

         KOMISIJOS ĮGYVENDINIMO REGLAMENTAS (ES) Nr. 695/2011
   2011 m. liepos 19 d.
   dėl importo licencijų išdavimo ir importo teisių suteikimo pagal paraiškas, pateiktas per pirmąsias septynias 2011 m. liepos mėn. dienas pagal Reglamentu (EB) Nr. 616/2007 leidžiamas naudoti paukštienos tarifines kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:

               (1)

               Komisijos reglamentu (EB) Nr. 616/2007 (3) leista naudoti paukštienos, kurios kilmės šalis yra Brazilija, Tailandas ir kitos trečiosios šalys, sektoriaus produktų importo tarifines kvotas;

               (2)

               per pirmąsias septynias 2011 m. liepos mėn. dienas pateiktose 1, 2, 4, 6, 7 ir 8 grupių 2011 m. spalio 1–gruodžio 31 d. kvotos laikotarpio dalies importo licencijų paraiškose nurodytas kiekis tam tikrų kvotų atveju yra didesnis už tai daliai skirtą kiekį. Todėl kiekį, kuriam galima išduoti importo licencijas, reikėtų nustatyti pagal prašomam kiekiui taikomą paskirstymo koeficientą;

               (3)

               2011 m. spalio 1 d.–gruodžio 31 d. kvotos laikotarpio dalies importo teisių paraiškose, pateiktose per pirmąsias septynias 2011 m. liepos mėn. dienas, nurodytas kiekis 5 grupės atveju yra didesnis už tai daliai skirtą kiekį. Todėl kiekį, kuriam galima suteikti importo teises, reikėtų nustatyti pagal prašomam kiekiui taikomą paskirstymo koeficientą,

         PRIĖMĖ ŠĮ REGLAMENTĄ:
   1 straipsnis
   1.   Pagal Reglamentą (EB) Nr. 616/2007 pateiktoms 1, 2, 4, 6, 7 ir 8 grupių 2011 m. spalio 1 d.–gruodžio 31 d. kvotos laikotarpio dalies importo licencijų paraiškoms taikomi šio reglamento priede pateikiami paskirstymo koeficientai.
   2.   Pagal Reglamentą (EB) Nr. 616/2007 pateiktoms 5 grupės 2011 m. spalio 1 d.–gruodžio 31 d. kvotos laikotarpio dalies importo teisių paraiškoms taikomi šio reglamento priede pateikiami paskirstymo koeficientai.
   2 straipsnis
   Šis reglamentas įsigalioja 2011 m. liepos 20 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 19 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 142, 2007 6 5, p. 3.

      PRIEDAS

                  Grupės Nr.

                  Eilės Nr.

                  2011 10 1–2011 12 31 laikotarpio dalies importo licencijų paraiškoms taikomi paskirstymo koeficientai
                  (%)

                  1

                  09.4211

                  0,555327

                  6

                  09.4216

                  0,671918

                  Grupės Nr.

                  Eilės Nr.

                  2011 10 1–2011 12 31 laikotarpio dalies importo teisių paraiškoms taikomi paskirstymo koeficientai
                  (%)

                  5

                  09.4215

                  1,377411


title: 2012 m. spalio 23 d. Komisijos įgyvendinimo reglamentas (ES) Nr. 977/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
24.10.2012

               LT

               Europos Sąjungos oficialusis leidinys

               L 294/5

         KOMISIJOS ĮGYVENDINIMO REGLAMENTAS (ES) Nr. 977/2012
   2012 m. spalio 23 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 23 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  32,3

                  MA

                  58,6

                  MK

                  36,4

                  ZZ

                  42,4

                  0707 00 05

                  MK

                  30,8

                  TR

                  122,6

                  ZZ

                  76,7

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  87,6

                  CL

                  85,7

                  TR

                  86,6

                  ZA

                  88,2

                  ZZ

                  87,0

                  0806 10 10

                  BR

                  282,8

                  MK

                  80,9

                  TR

                  142,2

                  ZZ

                  168,6

                  0808 10 80

                  AR

                  216,2

                  CL

                  133,2

                  MK

                  29,8

                  NZ

                  141,2

                  ZA

                  142,9

                  ZZ

                  132,7

                  0808 30 90

                  CN

                  58,8

                  TR

                  112,5

                  ZZ

                  85,7

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. rugsėjo 2 d. Tarybos įgyvendinimo reglamentas (ES) Nr. 871/2013, kuriuo Įgyvendinimo reglamentu (ES) Nr. 511/2010 nustatyto antidempingo muito importuojamai Kinijos Liaudies Respublikos kilmės molibdeno vielai, kurios sudėtyje molibdenas sudaro ne mažiau kaip 99,95 % masės ir kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, taikymo sritis išplečiama taip, kad apimtų importuojamą Kinijos Liaudies Respublikos kilmės molibdeno vielą, kurios sudėtyje molibdenas sudaro ne mažiau kaip 97 % masės ir kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm

text:
12.9.2013

               LT

               Europos Sąjungos oficialusis leidinys

               L 243/2

         TARYBOS ĮGYVENDINIMO REGLAMENTAS (ES) Nr. 871/2013
   2013 m. rugsėjo 2 d.
   kuriuo Įgyvendinimo reglamentu (ES) Nr. 511/2010 nustatyto antidempingo muito importuojamai Kinijos Liaudies Respublikos kilmės molibdeno vielai, kurios sudėtyje molibdenas sudaro ne mažiau kaip 99,95 % masės ir kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, taikymo sritis išplečiama taip, kad apimtų importuojamą Kinijos Liaudies Respublikos kilmės molibdeno vielą, kurios sudėtyje molibdenas sudaro ne mažiau kaip 97 % masės ir kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 13 straipsnį,
   atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,
   kadangi:
   1.   PROCEDŪRA

   1.1.   Galiojančios priemonės

               (1)

               2009 m. gruodžio mėn. Europos Komisija (toliau – Komisija) Reglamentu (ES) Nr. 1247/2009 (2) (toliau – laikinasis antidempingo Reglamentas) importuojamai Kinijos Liaudies Respublikos (toliau – KLR) kilmės molibdeno vielai, kurios sudėtyje molibdenas sudaro ne mažiau kaip 99,95 % masės ir kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, nustatė laikinąjį antidempingo muitą.

               (2)

               2010 m. birželio mėn. Taryba Įgyvendinimo reglamentu (ES) Nr. 511/2010 (3) tam pačiam importuojamam produktui nustatė galutinį 64,3 % antidempingo muitą. Šios priemonės toliau vadinamos galiojančiomis priemonėmis, o tyrimas, kurį atlikus buvo nustatytos priemonės, toliau vadinamas pradiniu tyrimu.

               (3)

               2012 m. sausio mėn., atlikus antidempingo priemonių vengimo tyrimą pagal pagrindinio reglamento 13 straipsnį, Įgyvendinimo reglamentu (ES) Nr. 14/2012 (4) Taryba galiojančių priemonių taikymo sritį išplėtė iš Malaizijos siunčiamam importuojamam nagrinėjamam produktui, deklaruojamam arba nedeklaruojamam kaip Malaizijos kilmės.

         1.2.   Prašymas

               (4)

               2012 m. lapkričio mėn. Komisija gavo prašymą pagal pagrindinio reglamento 13 straipsnio 3 dalį ir 14 straipsnio 5 dalį atlikti galimo antidempingo priemonių, nustatytų tam tikrai KLR kilmės molibdeno vielai, vengimo importuojant tam tikrą šiek tiek pakeistą KLR kilmės molibdeno vielą, kurios sudėtyje molibdenas sudaro ne mažiau kaip 97 %, bet mažiau kaip 99,95 % masės, tyrimą ir įpareigoti registruoti tokius importuojamus produktus.

               (5)

               Prašymą pateikė Plansee SE (toliau – Plansee), tam tikros molibdeno vielos Sąjungos gamintojas, kuris dalyvavo atliekant pradinį tyrimą.

               (6)

               Prašyme pateikta pakankamai prima facie įrodymų, kad antidempingo priemonių, nustatytų importuojamai KLR kilmės molibdeno vielai, vengiama importuojant tam tikrą šiek tiek pakeistą KLR kilmės molibdeno vielą, kurios sudėtyje molibdenas sudaro ne mažiau kaip 97 %, bet mažiau kaip 99,95 % masės.

         1.3.   Inicijavimas

               (7)

               Pasikonsultavusi su Patariamuoju komitetu ir nustačiusi, kad yra pakankamai prima facie įrodymų, pagrindžiančių tyrimo inicijavimą pagal pagrindinio reglamento 13 straipsnio 3 dalį ir 14 straipsnio 5 dalį, Komisija Reglamentu (ES) Nr. 1236/2012 (5) (toliau – inicijavimo reglamentas) inicijavo tyrimą dėl galimo antidempingo priemonių, nustatytų importuojamai KLR kilmės molibdeno vielai, vengimo ir taip pat nurodė muitinėms nuo 2012 m. gruodžio 21 d. registruoti į Sąjungą importuojamą Kinijos Liaudies Respublikos kilmės molibdeno vielą, kurios sudėtyje molibdenas sudaro ne mažiau kaip 97 %, bet mažiau kaip 99,95 % masės, kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, ir kurios KN kodas šiuo metu yra ex 8102 96 00 (TARIC kodas 8102960030).

         1.4.   Nagrinėjamasis produktas ir tiriamasis produktas

               (8)

               Kaip nustatyta atliekant pradinį tyrimą, nagrinėjamasis produktas yra KLR kilmės molibdeno viela, kurios sudėtyje molibdenas sudaro ne mažiau kaip 99,95 % masės, kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, (grynas molibdenas) ir kurios KN kodas šiuo metu yra ex 8102 96 00.

               (9)

               Tiriamasis produktas, t. y. produktas, kuriam nustatytų priemonių tariamai vengiama, yra toks pat kaip nurodyta 7 konstatuojamojoje dalyje, t. y. KLR kilmės molibdeno viela, kurios sudėtyje molibdenas sudaro ne mažiau kaip 97 %, bet mažiau kaip 99,95 % masės, ir kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm.

         1.5.   Tyrimas ir su tyrimu susijusios šalys

               (10)

               Komisija apie tyrimo inicijavimą oficialiai pranešė KLR valdžios institucijoms ir nusiuntė klausimynus eksportuojantiems KLR gamintojams ir žinomiems susijusiems Sąjungos importuotojams. Suinteresuotosioms šalims buvo suteikta galimybė iki inicijavimo reglamente nustatyto termino raštu pranešti apie save ir pareikšti nuomonę bei prašyti būti išklausytoms. Visos šalys buvo informuotos, kad joms nebendradarbiaujant gali būti taikomas pagrindinio reglamento 18 straipsnis ir išvados daromos remiantis turimais faktais.

               (11)

               Du eksportuojantys gamintojai pateikė Komisijai klausimyno atsakymus. Viena iš šių bendrovių, kuri bendradarbiavo atliekant pradinį tyrimą, yra tikras tiriamojo produkto eksportuojantis gamintojas. Kalbant apie antrąją, ši bendrovė nenurodė pardavusi tiriamąjį produktą. Todėl į jos pateiktą informaciją neatsižvelgta.

               (12)

               Keturi importuotojai pateikė Komisijai klausimyno atsakymus. Vienas iš jų apie tiriamojo produkto importą nepranešė ir, kaip paaiškėjo, buvo molibdeno vielos naudotojas.

               (13)

               Komisija atliko patikras vietoje dviejų bendradarbiaujančių Kinijos eksportuojančių gamintojų patalpose:

                           —

                              Jinduicheng Molybdenum Co., Ltd., No88, Jinye 1st Road, Hi-Tech Industry Developing Zone, Xi’an, Shaanxi Province, Kinijos Liaudies Respublika (toliau – JDC),

                           —

                              Jinduicheng GuangMing Co., Ltd., No104 Mihe Road, Zhoucun District, Zibo City, Kinijos Liaudies Respublika

                     ir šio Sąjungos importuotojo patalpose:

                           —

                              GTV Verschleißschutz GmbH, Vor der Neuwiese 7, D-57629 Luckenbach, Vokietija (toliau – GTV).

               (14)

               Kitų trijų importuotojų patalpose tikrinamieji vizitai nebuvo surengti, tačiau jų pareiškimai buvo tinkamai nagrinėti atliekant tyrimą.

         1.6.   Tiriamasis laikotarpis ir ataskaitinis laikotarpis

               (15)

               Atliekant tyrimą dėl tariamai pakitusio prekybos pobūdžio nagrinėtas 2008 m. sausio 1 d.–2012 m. rugsėjo 30 d. laikotarpis (toliau – TL). Ataskaitinis laikotarpis (AL) apėmė 2011 m. spalio 1 d.–2012 m. rugsėjo 30 d. laikotarpį, kuris nagrinėtas siekiant ištirti, ar importas vykdytas kainomis, žemesnėmis už nežalingą lygį, kuris nustatytas tyrime, kurį atlikus nustatytos priemonės, ir ar vykdytas dempingas.

         2.   TYRIMO REZULTATAI

   2.1.   Bendrosios aplinkybės

               (16)

               Vadovaujantis pagrindinio reglamento 13 straipsnio 1 dalimi, galimas priemonių vengimas vertintas paeiliui tiriant:

                           1)

                           ar pasikeitė KLR ir Sąjungos prekybos pobūdis;

                           2)

                           ar šis pokytis įvyko dėl praktikos, procesų ar veiklos, kurių negalima paaiškinti jokia kita pagrįsta priežastimi arba pateisinančiomis ekonominėmis aplinkybėmis, išskyrus muito nustatymą;

                           3)

                           ar rasta žalos įrodymų ar įrodymų, kad muito taisomasis poveikis sumažėjo tiriamojo produkto kainos ir (arba) kiekio požiūriu, ir

                           4)

                           ar rasta dempingo įrodymų atsižvelgiant į pirmiau nustatytą panašaus produkto normaliąją vertę, prireikus vadovaujantis pagrindinio reglamento 2 straipsnio nuostatomis.

         2.2.   Nedidelis pokytis ir pagrindinės savybės

               (17)

               Atlikus tyrimą nustatyta, kad tiriamasis produktas – viela, kurios sudėtyje yra molibdeno (99,6–99,7 % masės) ir paprastai lantano (La) (0,25–0,35 % masės). Šio lydinio sudėtyje taip pat yra kitų cheminių medžiagų; jis vadinamas molibdenu su priedais, MoLa arba ML. Nagrinėjamojo produkto ir tiriamojo produkto KN kodas šiuo metu yra 8102 96 00. Kaip paaiškinta toliau, atlikus tyrimą nebuvo nustatyta jokių tiriamojo produkto ir nagrinėjamojo produkto gamybos proceso skirtumų, išskyrus nedidelį lantano, kuris maišomas su grynu molibdenu, kiekį, pridedamą maišymo etape. Be to, bendradarbiaujantis eksportuojantis gamintojas patvirtino, kad tiriamojo produkto gamybos sąnaudos yra panašios į nagrinėjamojo produkto sąnaudas. Tai reiškia, kad gamindamas tiriamąjį produktą eksportuojantis gamintojas negauna jokios ekonominės naudos, išskyrus galiojančių priemonių vengimą. Be to, nustatyta, kad nustačius laikinąsias priemones nagrinėjamojo produkto naudotojai pradėjo naudoti tiriamąjį produktą, o tai reiškia, kad naudotojams tiriamasis produktas ir nagrinėjamasis produktas yra tapatūs.

               (18)

               Kaip minėta laikinojo antidempingo reglamento 15 konstatuojamojoje dalyje, nagrinėjamasis produktas daugiausia naudojamas automobilių dalims (t. y. pavarų dėžėms), orlaivių dalims arba elektros kontaktams padengti. Daugiausia parduodama nagrinėjamojo produkto, kurio skersmuo 2,31–3,17 mm ir kuris naudojamas purškimui naudojant liepsną arba elektros lanką.

               (19)

               Trys šalys tvirtino, kad pagrindinės tiriamojo produkto ir nagrinėjamojo produkto savybės skiriasi. Dviejų šalių prašymu 2013 m. balandžio mėn. surengtas šalių tarpusavio klausymas, kuriame dalyvavo GTV, JDC ir Plansee; klausyme pirmininkavo bylas nagrinėjantis pareigūnas. Kaip išsamiai paaiškinta toliau, klausyme daugiausia dėmesio buvo skirta tariamiems techniniams nagrinėjamojo produkto ir tiriamojo produkto skirtumams bei ekonominėms tiriamojo produkto importo į Sąjungą priežastims.

               (20)

               GTV ir JDC klausyme ir raštu tvirtino, kad tiriamasis produktas pasižymi kitokiomis pagrindinėmis fizinėmis savybėmis, kurios, palyginti su nagrinėjamuoju produktu, labai skiriasi. Konkrečiai jie teigė, kad, palyginti su nagrinėjamuoju produktu, tiriamojo produkto kalumas, t. y. medžiagos tąsumas, kai ji tempiama į ilgį nelūžta, tempimo parametrai ir dangos savybės yra daug geresni.

               (21)

               Šiam teiginiui pagrįsti dvi šalys pateikė kelis straipsnius ir tyrimus, kuriais siekta įrodyti, kad iš molibdeno ir lantano mišinio pagamintas produktas yra ne toks trapus ir tąsesnis už nagrinėjamąjį produktą. Šios šalys taip pat teigė, kad Plansee svetainėje pateikta informacija įrodo, kad tiriamojo produkto savybės pranašesnės už nagrinėjamojo.

               (22)

               Dėl produkto savybių, siekiant įvertinti, ar skiriasi pagrindinės tiriamojo produkto ir nagrinėjamojo produkto savybės, Plansee pasiūlė kreiptis į nepriklausomą įstaigą dėl tiriamojo ir nagrinėjamojo produkto palyginimo.

               (23)

               Po klausymo minėtas prašymas įvertintas atsižvelgiant į atliekant tyrimą surinktus įrodymus, ypač importuotojų eksportuojančiam gamintojui nusiųstus pirkimo sandorių dokumentus, eksportuojančio gamintojo pateiktus gamybos proceso, cheminės sudėties ir tąsumo savybių, nurodytų kokybės sertifikatuose, paaiškinimus, eksportuojančio gamintojo išduotas komercines sąskaitas faktūras ir tai, kad nė vienam pirkėjui nebuvo pateikta komercinė informacija, susijusi su tiriamojo produkto savybių pagerinimu, palyginti su nagrinėjamuoju produktu. Pagal visą turimą informaciją patvirtinta, kad pirkėjai neprašė geresnėmis savybėmis pasižyminčio produkto, o tiriamojo produkto gamintojas šių savybių nepagerino. Todėl padaryta išvada, kad eksperto nuomonė nėra būtina. Todėl šis prašymas buvo atmestas.

               (24)

               Šiuo atžvilgiu atlikus tyrimą patvirtinta, kad 20 konstatuojamojoje dalyje nurodytas savybių pagerinimas priklauso nuo lantano kiekio sudėtyje ir nuo to, ar taikomas optimizuotas gamybos procesas. Tačiau bendradarbiaujantis eksportuojantis gamintojas neįrodė, kad per TL į Sąjungos eksportuojamam tiriamajam produktui taikė optimizuotą gamybos procesą. Todėl šis teiginys buvo atmestas kaip nepagrįstas.

               (25)

               Viena šalis teigė, kad tiriamojo produkto dangos savybės geresnės. Tačiau ši šalis nepateikė pakankamai įrodymų šiam teiginiui pagrįsti. Todėl šis teiginys buvo atmestas kaip nepagrįstas.

               (26)

               Dvi šalys teigė, kad tiriamasis produktas yra atsparesnis pleišėjimui. Tai reiškia, kad viela niekada nelūžta ją išvyniojant purškimo įrenginyje. Šios šalys buvo paprašytos pateikti patvirtinamuosius dokumentus, tačiau to nepadarė. Negavus jokių patvirtinamųjų dokumentų į šį teiginį neatsižvelgta.

               (27)

               Atsižvelgiant į tai, kas išdėstyta, padaryta išvada, kad tiriamojo produkto ir nagrinėjamojo produkto savybės nesiskiria.

               (28)

               Be to, remiantis per tikrinamuosius vizitus surinktais įrodymais, pateikdami užsakymus naudotojai ir (arba) importuotojai konkrečiai neprašė produkto, kurio fizinės savybės tariamai geresnės, kaip nurodyta 20 konstatuojamojoje dalyje. Nė vienas iš jų neprašė tam tikro lantano kiekio sudėtyje, bet pageidavo, kad sudėtyje būtų ne mažiau kaip 99 % gryno molibdeno. Tik vienas klientas prašė konkrečių fizinių tąsumo savybių. Šiuo atveju eksportuojantis gamintojas išbandė šiuos parametrus ir pateikė pirkėjui kokybės sertifikatus. Kadangi šie sertifikatai taip pat buvo pateikti nagrinėjamajam produktui, buvo galima palyginti abiejų produktų minėtus parametrus. Palyginus nustatyta, kad abiejų produktų atveju tąsumas buvo identiškas.

               (29)

               Be to, atlikus tyrimą nustatyta, kad eksportuojantis gamintojas nenurodė rinkai arba pirkėjams apie tariamus tiriamojo produkto pranašumus, palyginti su nagrinėjamuoju produktu, ir nesiūlė šiek tiek pakeistos MoLa vielos kaip naujo arba skirtingo produkto.

               (30)

               Remdamasi 1996 m. sausio mėn. Plansee užregistruotu patentu viena šalis teigė, kad nagrinėjamasis ir tiriamasis produktas yra skirtingi. Išnagrinėjus teiginį, paaiškėjo, kad patentas susijęs ne su tiriamuoju produktu, o su molibdeno lydinio naudojimu kaip žibintams, elektroniniams vamzdžiams ir panašioms sudedamosioms dalims skirtu įvesties laidininku. Be to, šios rūšies produkto skersmuo yra mažesnis nei nustatytas tiriamajam produktui. Be to, kaip minėta 24 konstatuojamojoje dalyje, tariamai geresnės MoLa savybės, palyginti su nagrinėjamuoju produktu, priklausė nuo to, ar taikytas optimizuotas gamybos procesas. Todėl šis teiginys atmestas.

               (31)

               Todėl daroma išvada, kad, pirkėjo požiūriu, nagrinėjamasis produktas labai panašus į tiriamąjį.

               (32)

               Viena šalis teigė, kad pagal Plansee interneto svetainėje pateiktus komercinius pasiūlymus matyti, jog bendrovė tiriamąjį produktą siūlė ne tik terminiam purškimui, bet ir įvairioms kitoms sritims (t. y. žibintų sudėtinėms dalims, vielos kirpimo pramonės šakai). Tačiau Plansee pastebėjo, kad jos svetainėje pateikiamoje komercinėje informacijoje nurodomas produktų, kuriuos ji galėtų tiekti, skersmuo. Be to, atlikus tyrimą nustatyta, kad Plansee pardavimas kitose srityse yra labai nedidelis (t. y. mažiau nei 2 % apimties, palyginti su nagrinėjamojo produkto pardavimu) ir kad taikyti optimizuoti gamybos procesai. Todėl šis teiginys buvo atmestas.

               (33)

               Viena šalis teigė, kad Plansee tiriamąjį produktą gamino jau tuomet, kai ši šalis pateikė skundą, pagal kurį inicijuotas pradinis tyrimas, ir kadangi Plansee mano, kad tiriamasis produktas ir nagrinėjamasis produktas pasižymi tomis pačiomis pagrindinėmis savybėmis, šis produktas turėjo būti įtrauktas į pradinio tyrimo produkto apibrėžtąją sritį. Tačiau, kaip paaiškinta 32 konstatuojamojoje dalyje, atlikus tyrimą patvirtinta, kad ši konkreti MoLa viela skiriasi nuo tiriamojo produkto. Produkto skersmuo paprastai yra mažesnis nei 1 mm ir jis daugiausia naudojamas apšvietimo pramonės sektoriuje. Be to, kaip nurodyta 1 lentelėje, tiriamąjį produktą pradėta importuoti tik po to, kai nagrinėjamajam produktui buvo nustatytos laikinosios priemonės. Todėl, atsižvelgiant į tai, kad per pradinio tyrimo TL tiriamasis produktas nebuvo importuojamas, nebuvo priežasčių įtraukti šį produktą į produkto apibrėžtąją sritį. Todėl šis teiginys atmestas kaip nepagrįstas.

               (34)

               Viena šalis tvirtino, kad į tyrimą įtraukus produktus, kurių sudėtyje molibdenas sudaro mažiau nei 99,95 % masės, bet ne mažiau kaip 97 %, būtų apimami visų rūšių molibdeno lydiniai, taigi ir produktai, kurių nėra Sąjungos rinkoje (t. y., pavyzdžiui, skirti pakartotinio tempimo rinkai). Pirma, ši šalis nepateikė jokių įrodymų, pagrindžiančių šį teiginį. Antra, atlikus tyrimą nustatyta, kad tik vienas eksportuojantis gamintojas per TL eksportavo MoLa į Sąjungą ir neeksportavo jokių kitų lydinių, kuriems būtų taikoma tiriamojo produkto apibrėžtis. Trečia, atlikus tyrimą nustatyta, kad Sąjungos molibdeno lydinių pakartotinio tempimo ir pardavimo rinka yra labai nedidelė. Galiausiai išplėtus priemonių taikymą nėra užkertamas kelias importuoti tiriamąjį produktą. Todėl šis teiginys buvo atmestas.

               (35)

               Kalbant apie tai, ar dėl 19 konstatuojamojoje dalyje minėto pakeitimo pakito nagrinėjamojo produkto pagrindinės savybės, 24–34 konstatuojamosiose dalyse išnagrinėjus bendradarbiaujančių šalių pateiktą informaciją nustatyta, kad tiriamasis ir nagrinėjamasis produktai pasižymi tokiomis pačiomis pagrindinėmis fizinėmis savybėmis ir jų naudojimo paskirtis ta pati.

               (36)

               Dėl šios priežasties nustatyta, kad atitinkamos tiriamojo produkto ir nagrinėjamojo produkto fizinės savybės nesiskiria. Todėl buvo padaryta išvada, kad tiriamasis produktas yra laikomas panašiu produktu, kaip apibrėžta pagrindinio reglamento 1 straipsnio 4 dalyje.

               (37)

               Todėl reikia daryti išvadą, kad tiriamasis produktas, palyginti su nagrinėjamuoju produktu, yra tik šiek tiek pakeistas ir importas nepagrįstas jokiomis kitomis ekonominėmis priežastimis, išskyrus nustatytų antidempingo muitų vengimą.

         2.3.   Prekybos pobūdžio pokytis

   2.3.1.   Molibdeno vielos importas į Sąjungą

               (38)

               Remiantis Eurostato duomenimis nebuvo galima tiesiogiai gauti informacijos apie Sąjungos importą, nes KN kodas, pagal kurį deklaruojamas tiriamasis produktas, apima ir kitus produktus nei tiriamasis produktas. Todėl, nesant konkrečių tiriamojo produkto importo statistinių duomenų, Eurostato duomenys buvo pakoreguoti pagal prašyme pasiūlytą metodą. Atitinkamai tiriamojo produkto importo į Sąjungą apimtis nustatyta remiantis Sąjungos molibdeno vielos suvartojimu, pakoregavus atsižvelgiant į visą Sąjungos pagaminamo nagrinėjamo produkto kiekį. Nustatyta, kad taikant šį metodą galima gauti patikimus duomenis, susijusius su tiriamuoju produktu.

               (39)

               Kaip minėta 11 konstatuojamojoje dalyje, atliekant tyrimą bendradarbiavo tik vienas eksportuojantis KLR gamintojas. Tačiau palyginus šio eksportuojančio gamintojo pateiktą informaciją su ankstesnėje konstatuojamojoje dalyje nurodytais koreguotais Eurostato duomenimis nustatyta, kad šios bendrovės importo apimtis sudarė didžiąją viso Sąjungos tiriamojo produkto importo per TL apimties dalį ir todėl ši apimtis laikyta tipiška viso Sąjungos molibdeno vielos importo apimtimi.

               (40)

               Kaip nurodyta lentelėje, nagrinėjamojo produkto importas į Sąjungą visiškai nutrauktas 2010 m. birželio mėn. nustačius galutines priemones ir buvo nedelsiant pakeistas tiriamojo produkto importu.

                  1   lentelė

                  KLR kilmės nagrinėjamojo produkto ir tiriamojo produkto importo raida

                           Importas į ES

                           2008 m.

                           2009 m.

                           2010 1 1 (7)–2010 6 16

                           2010 6 17 (8)–2010 12 31

                           2010 m.

                           2011 m.

                           AL (9)

                           Bendras importas (tonomis, indeksuotas) (6)

                           100

                           31

                           10

                           17

                           27

                           128

                           99

                           Bendras importas (%)

                           100

                           100

                           100

                           100

                           100

                           100

                           100

                           Nagrinėjamasis produktas (%)

                           100

                           100

                           20

                           0

                           7

                           0

                           0

                           Tiriamasis produktas (%)

                           0

                           0

                           80

                           100

                           93

                           100

                           100

                                          Šaltinis:

                                       JDC pateikti duomenys

               (41)

               Atlikus tyrimą patvirtinta, kad šalys, įsigijusios tiriamąjį produktą po laikinojo muitų nustatymo, iki priemonių taikymo pradžios pirko nagrinėjamąjį produktą. Šios šalys įsigijo 99,8 % viso tiriamojo produkto kiekio per AL.

               (42)

               Dvi suinteresuotosios šalys tvirtino, kad jos dar 2007 m. pradėjo tiriamojo produkto gamybos KLR projektą, todėl tiriamojo produkto eksportas nebuvo susijęs su priemonių nustatymu nagrinėjamajam produktui. Tačiau atlikus tyrimą nepatvirtinta, kad minėtas projektas buvo vykdomas. Tolesniam tyrimui iš viso pateiktas vienas e. laiškas, vienos telefonu vykusios konferencijos protokolas ir nurodytas tiriamojo produkto pavyzdžio eksportas. Be to, pagal šį projektą nebuvo jokio tiriamojo produkto pardavimo į Sąjungą iki nagrinėjamajam produktui nustatytos laikinosios priemonės, t. y. iki 2010 m. spalio mėn. Tačiau tai, kad projektas buvo tariamai pradėtas 2007 m., nekeičia išvados, kad nagrinėjamasis produktas ir tiriamasis produktas yra panašūs. Atlikus tyrimą padaryta išvada, kad nebuvo jokio ekonominio pagrindo eksportuoti tiriamąjį produktą, išskyrus nagrinėjamajam produktui nustatytas priemones, taip pat tebegalioja.

               (43)

               Atlikus tyrimą taip pat nustatyta, kad į kitas šalis nei Sąjunga tiriamojo produkto nebuvo parduota ir tik ribotas kiekis buvo parduotas Kinijos rinkoje per TL, kaip nurodyta 2 lentelėje.

                  2   lentelė

                  Tiriamojo produkto rinka

                           2008 m.

                           2009 m.

                           2010 1 1-2010 6 16

                           2010 6 17-2010 12 31

                           2010 m.

                           2011 m.

                           2011 10 1-2012 9 30

                           Bendra apyvarta (indeksuota) (10)

                           100

                           96

                           863

                           1 529

                           2 392

                           11 168

                           8 123

                           Bendra apyvarta (%)

                           100

                           100

                           100

                           100

                           100

                           100

                           100

                           Pardavimas vidaus rinkoje (KLR) (%)

                           100

                           100

                           5

                           4

                           4,2

                           0,4

                           2

                           ES pardavimas (%)

                           0

                           0

                           95

                           96

                           95,8

                           99,6

                           98

                           Kitų šalių pardavimas (%)

                           0

                           0

                           0

                           0

                           0

                           0

                           0

                                          Šaltinis:

                                       JDC pateikti duomenys

               (44)

               Atsižvelgiant į pateiktus duomenis teiginys buvo atmestas.

         2.3.2.   Išvada dėl prekybos pobūdžio pokyčio

               (45)

               KLR ir Sąjungos prekybos pobūdis pasikeitė – nustačius laikinąsias ir galutines priemones tiriamojo produkto eksportas iš KLR į Sąjungą padidėjo, o nagrinėjamojo produkto importas atitinkamai sumažėjo.

         2.4.   Priemonių vengimo praktikos pobūdis ir nepakankamai pagrįstos priežastys ar pateisinančios ekonominės aplinkybės

               (46)

               Pagrindinio reglamento 13 straipsnio 1 dalyje reikalaujama, kad prekybos pobūdžio pokytis būtų susijęs su praktika, procesu ar veikla, kurios negalima paaiškinti jokia kita pakankamai pagrįsta priežastimi ar pateisinančiomis ekonominėmis aplinkybėmis, išskyrus muito nustatymą.

               (47)

               Kaip minėta 45 konstatuojamojoje dalyje, padaryta išvada, kad prekybos pobūdis pasikeitė.

               (48)

               Kaip minėta 28 ir 29 konstatuojamosiose dalyse, padaryta išvada, kad nei eksportuojantis gamintojas, nei importuotojai nenurodė rinkai arba pirkėjams tariamų tiriamojo produkto pranašumų, palyginti su nagrinėjamuoju produktu, ir nesiūlė tiriamojo produkto kaip naujo arba skirtingo produkto.

               (49)

               Be to, tiek nagrinėjamasis produktas, tiek tiriamasis produktas daugiausia naudojami kaip purškimui skirta viela automobilių pramonėje ir abiejų produktų galutiniai naudotojai yra tie patys.

               (50)

               Viena šalis teigė, kad tiriamasis produktas, naudojamas kaip purškimui skirta viela, yra daug geresnis. Šis patobulinimas turi įtakos pavarų sudėtinių dalių padengimo našumui, nes sumažinamas gamybos nutraukimas dėl pasitaikančios trapios vielos. Tačiau atlikus tyrimą patvirtinta, kad ši šalis rinkai arba pirkėjams nenurodė tariamai skirtingų techninių tiriamojo produkto savybių arba pagerinimo. Be to, pirkėjai konkrečiai neprašė pagerinti produkto savybių. Todėl šis teiginys buvo atmestas kaip nepagrįstas.

               (51)

               Viena šalis teigė, kad vienas naudotojas pradėjo naudoti tiriamąjį produktą dėl nagrinėjamojo produkto techninių trūkumų. Šios šalies paprašyta pateikti patvirtinamuosius dokumentus, tačiau ji to nepadarė. Negavus jokių patvirtinamųjų dokumentų į šį teiginį neatsižvelgta.

               (52)

               GTV teigė, kad dėl dangos mikrodalelių kietumo naudojant MoLa purškiamajai dangai gaunami geresni rezultatai. Todėl išvengiama nusidėvėjimo, kai dėl trinties nuo vieno komponento paviršiaus medžiaga perkeliama ant kito komponento. Ši šalis pateikė nepriklausomos laboratorijos bandymų rezultatus, įrodančius, kad naudojant MoLa pagerinamas mikrodalelių kietumas. Tačiau nepriklausomos laboratorijos taikyto metodo rezultatai nebuvo patikimi, nes bandymas atliktas tik su vienos partijos viela, nors ši šalis teigė, kad papildomi bandymai turėtų apimti daugiau partijų. Be to, nebuvo tiriama patikrintos imties cheminė sudėtis, o tai reiškia, kad nėra jokių garantijų, kad nagrinėta partija faktiškai buvo tiriamasis produktas. Todėl šis teiginys buvo atmestas kaip nepagrįstas.

               (53)

               Atlikus tyrimą nenustatyta jokių kitų pagrįstų tiriamojo produkto importo priežasčių ar pateisinančių ekonominių aplinkybių, išskyrus vengimą mokėti taikomą muitą.

               (54)

               Todėl daroma išvada, kad KLR ir Sąjungos prekybos pobūdis pasikeitė dėl nustatytų galiojančių priemonių, kadangi, kaip apibrėžta pagrindinio reglamento 13 straipsnio 1 dalies antrame sakinyje, nebuvo jokių kitų pagrįstų priežasčių ar pateisinančių ekonominių aplinkybių.

         2.5.   Taisomojo muito poveikio mažinimas panašaus produkto kainų ir (arba) kiekio atžvilgiu

               (55)

               Siekiant įvertinti, ar dėl tiriamojo produkto importo, atsižvelgiant į kiekį ir kainą, sumažėjo taisomasis galiojančių priemonių poveikis, naudoti vieno bendradarbiaujančio eksportuojančio gamintojo pateikti duomenys, kaip nurodyta 39 konstatuojamojoje dalyje.

               (56)

               Nustačius laikinąsias priemones tiriamojo produkto importo iš KLR apimtis labai padidėjo. AL importo iš KLR į Sąjungą apimtis atitiko 2008 m., t. y. prieš priemonių nustatymą, buvusią KLR kilmės nagrinėjamojo produkto importo į Sąjungą apimtį.

               (57)

               Palyginus pradiniame reglamente nustatytą žalos pašalinimo lygį ir eksporto kainos svertinį vidurkį matyti, kad produktai buvo priverstinai parduoti daug mažesne kaina. Todėl padaryta išvada, kad galiojančių priemonių taisomasis poveikis kiekiui ir kainai buvo sumažintas.

         2.6.   Dempingo įrodymai atsižvelgiant į panašiam produktui anksčiau nustatytą normaliąją vertę

               (58)

               Tiriamojo produkto eksporto kainos nustatytos pagal patikrintus bendradarbiaujančio eksportuojančio gamintojo pateiktus duomenis.

               (59)

               Nustatyta, kad šios eksporto kainos buvo šiek tiek mažesnės, palyginti su pradiniame tyrime nustatytomis nagrinėjamojo produkto eksporto kainomis. Dvi suinteresuotosios šalys patvirtino, kad nagrinėjamojo ir tiriamojo produktų kainos beveik nesiskiria.

               (60)

               Todėl, vadovaujantis pagrindinio reglamento 13 straipsnio 1 dalimi, manyta, kad būtų tikslinga palyginti normaliąją vertę, kuri buvo nustatyta pradiniame tyrime, su tiriamojo produkto eksporto kaina.

               (61)

               Kaip minėta laikinojo reglamento 24 ir 25 konstatuojamosiose dalyse, JAV laikytos tinkama panašia rinkos ekonomikos šalimi. Primenama, kad atsižvelgiant į tai, jog panašios šalies gamintojas JAV vidaus rinkoje pardavė tik labai nedidelį kiekį, manyta, kad pardavimo JAV vidaus rinkoje duomenys yra netinkami normaliajai vertei nustatyti. Todėl KLR atžvilgiu normalioji vertė nustatyta pagal JAV eksporto į kitas trečiąsias šalis, įskaitant Sąjungą, kainas.

               (62)

               Viena šalis teigė, kad atliekant pradinį tyrimą nustatyta normalioji vertė turėtų būti pakoreguota, nes molibdeno oksido kaina, kuri yra lemiamas veiksnys nustatant tiek nagrinėjamojo produkto, tiek tiriamojo produkto kainas, per ataskaitinį šio tyrimo laikotarpį smarkiai sumažėjo. Kaip minėta 61 konstatuojamojoje dalyje, atliekant pradinį tyrimą normalioji vertė buvo nustatyta remiantis kainomis, kurias gamintojas iš JAV taikė eksportui, o ne pagal sąnaudas. Todėl šiuo atveju bet koks išlaidomis pagrįstas koregavimas neatrodo tinkamas. Dėl to, kad pagrindinės žaliavos kainos labai sumažėjo, dar labiau akivaizdu, kad šiuo atveju atitinkamai normaliajai vertei nustatyti reikėtų taikyti sudėtinius kainos komponentus.

               (63)

               Todėl normalioji vertė nustatyta atsižvelgiant į nagrinėjamojo produkto kainų raidą. Atsižvelgiant į tai, kad JAV gamintojas sustabdė savo veiklą, ir tai, kad panaši šalis nepateikė jokios informacijos, patikslinimas buvo apskaičiuotas remiantis Plansee nurodytomis kainomis pradiniame tyrime ir per AL. Remiantis šiais duomenimis pradiniame tyrime nustatyta normalioji vertė sumažinta maždaug 20 %.

               (64)

               Vadovaujantis pagrindinio reglamento 2 straipsnio 11 ir 12 dalimis, dempingas buvo apskaičiuotas palyginus pradiniame tyrime nustatytą koreguotą vidutinę svertinę normaliąją vertę ir šio tyrimo AL nustatytas tiriamojo produkto vidutines svertines eksporto kainas, išreikštas neto kainos Sąjungos pasienyje prieš sumokant muitą procentine dalimi.

               (65)

               Palyginus vidutinę svertinę normaliąją vertę ir vidutines svertines eksporto kainas nustatyta, kad vykdytas dempingas.

         3.   PRAŠYMAI NETAIKYTI PRIEMONIŲ

               (66)

               Vienas eksportuojantis KLR gamintojas prašė netaikyti galimai išplėstų priemonių pagal pagrindinio reglamento 13 straipsnio 4 dalį ir pateikė klausimyno atsakymą.

               (67)

               Tačiau atlikus tyrimą patvirtinta, kad šis gamintojas vengė nustatytų priemonių. Todėl nuspręsta prašymą atmesti.

         4.   PRIEMONĖS

               (68)

               Atsižvelgiant į minėtas išvadas, padaryta išvada, kad importuojamai KLR kilmės molibdeno vielai nustatyto galutinio antidempingo muito vengta importuojant tam tikrą šiek tiek pakeistą KLR kilmės molibdeno vielą.

               (69)

               Todėl pagal pagrindinio reglamento 13 straipsnio 1 dalies pirmą sakinį importuojamam KLR kilmės nagrinėjamajam produktui taikomos antidempingo priemonės turėtų būti taip pat taikomos importuojamam tiriamajam produktui.

               (70)

               Pagal pagrindinio reglamento 13 straipsnio 3 dalį ir 14 straipsnio 5 dalį, kuriose numatyta, kad bet kokios išplėstos priemonės taikomos registruotam importui nuo registracijos dienos, antidempingo muitas turi būti renkamas visai į Sąjungą importuojamai molibdeno vielai, kurios sudėtyje molibdenas sudaro ne mažiau kaip 97 %, bet mažiau kaip 99,95 % masės, kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, kurios KN kodas šiuo metu yra ex 8102 96 00 (TARIC kodas 8102960030) ir kuri buvo įvežta į Sąjungą laikantis inicijavimo reglamentu nustatyto registravimo reikalavimo.

         5.   ATSKLEIDIMAS

               (71)

               Visoms suinteresuotosioms šalims buvo pranešta apie esminius faktus ir aplinkybes, kuriomis remiantis padarytos pirmiau minėtos išvados, ir jos buvo paragintos pateikti pastabų. Žodžiu ir raštu šalių pateiktos pastabos buvo apsvarstytos. Nė dėl vieno iš pateiktų argumentų išvados nebuvo pakeistos,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentu (ES) Nr. 511/2010 nustatyto galutinio antidempingo muito importuojamai Kinijos Liaudies Respublikos kilmės molibdeno vielai, kurios sudėtyje molibdenas sudaro ne mažiau kaip 99,95 % masės ir kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, taikymo sritis išplečiama taip, kad apimtų į Sąjungą importuojamą Kinijos Liaudies Respublikos kilmės molibdeno vielą, kurios sudėtyje molibdenas sudaro ne mažiau kaip 97 % masės, kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, ir kurios KN kodas šiuo metu yra ex 8102 96 00 (TARIC kodas 8102960030).
   2 straipsnis
   Surenkamas muitas taikomas į Sąjungą importuojamai Kinijos Liaudies Respublikos kilmės molibdeno vielai, registruotai pagal Įgyvendinimo reglamento (ES) Nr. 1236/2012 2 straipsnį ir Reglamento (EB) Nr. 1225/2009 13 straipsnio 3 dalį ir 14 straipsnio 5 dalį, kurios sudėtyje molibdenas sudaro 97 % arba daugiau, bet mažiau kaip 99,95 % masės, kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, ir kurios KN kodas šiuo metu yra ex 8102 96 00 (TARIC kodas 8102960030).
   3 straipsnis
   Šiuo reglamentu muitinės įstaigoms nurodoma nutraukti importuojamo produkto registraciją, nustatytą pagal Reglamento (ES) Nr. 1236/2012 2 straipsnį.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugsėjo 2 d.

            Tarybos vardu

            Pirmininkas

         L. LINKEVIČIUS

      (1)  OL L 343, 2009 12 22, p. 51.

      (2)  2009 m. gruodžio 17 d. Komisijos reglamentas (ES) Nr. 1247/2009, kuriuo tam tikrai importuojamai Kinijos Liaudies Respublikos kilmės molibdeno vielai nustatomas laikinasis antidempingo muitas (OL L 336, 2009 12 18, p. 16).

      (3)  2010 m. birželio 14 d. Tarybos įgyvendinimo reglamentas (ES) Nr. 511/2010, kuriuo nustatomas galutinis antidempingo muitas ir laikinojo muito, nustatyto tam tikrai importuojamai Kinijos Liaudies Respublikos kilmės molibdeno vielai, galutinis surinkimas (OL L 150, 2010 6 16, p. 17).

      (4)  2012 m. sausio 9 d. Tarybos įgyvendinimo reglamentas (ES) Nr. 14/2012, kuriuo galutinis antidempingo muitas, nustatytas Įgyvendinimo reglamentu (ES) Nr. 511/2010 tam tikrai importuojamai Kinijos Liaudies Respublikos kilmės molibdeno vielai, nustatomas taip pat tam tikrai iš Malaizijos siunčiamai importuojamai molibdeno vielai, deklaruojamai arba nedeklaruojamai kaip Malaizijos kilmės, ir baigiamas tyrimas dėl importuojamos iš Šveicarijos siunčiamos molibdeno vielos (OL L 8, 2012 1 12, p. 22).

      (5)  2012 m. gruodžio 19 d. Komisijos reglamentas (ES) Nr. 1236/2012, kuriuo inicijuojamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 511/2010 importuojamai tam tikrai Kinijos Liaudies Respublikos kilmės molibdeno vielai, vengimo importuojant tam tikrą nežymiai pakeistą Kinijos Liaudies Respublikos kilmės molibdeno vielą, kurios sudėtyje esantis molibdenas sudaro 97 % ar daugiau, bet ne daugiau kaip 99,95 % masės, ir įpareigojama registruoti tokius importuojamus produktus (OL L 350, 2012 12 20, p. 51).

      (6)  Indeksuojama pagal bendradarbiaujančio eksportuojančio gamintojo nurodytą kiekį kilogramais (t. y. 2008 m. = 100). Žr. 37 konstatuojamąją dalį. Importas = nagrinėjamasis produktas + tiriamasis produktas

      (7)  Laikotarpis, kai buvo pradėtos taikyti laikinosios priemonės

      (8)  Laikotarpis, kai buvo pradėtos taikyti galutinės priemonės

      (9)  AL = ataskaitinis 2011 m. spalio 1 d.–2012 m. rugsėjo 30 d. laikotarpis

                  Šaltinis:

               JDC pateikti duomenys

      (10)  1 lentelėje aprašytas metodas.

                  Šaltinis:

               JDC pateikti duomenys


title: 2013 m. rugsėjo 9 d. Komisijos įgyvendinimo reglamentas (ES) Nr. 872/2013, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Salame Brianza (SKVN)]

text:
12.9.2013

               LT

               Europos Sąjungos oficialusis leidinys

               L 243/10

         KOMISIJOS ĮGYVENDINIMO REGLAMENTAS (ES) Nr. 872/2013
   2013 m. rugsėjo 9 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Salame Brianza (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Salame Brianza“, kuri įregistruota Komisijos reglamentu (EB) Nr. 1107/96 (2), specifikacijos pakeitimo paraišką;

               (2)

               paraiška siekiama iš dalies pakeisti specifikaciją ir patikslinti gamybos būdą, ženklinimą etiketėmis ir pritaikymą prie galiojančių atitinkamos srities teisės aktų, ypač susijusių su kontrole;

               (3)

               Komisija pakeitimą išnagrinėjo ir nusprendė, kad jis pagrįstas. Pagal Reglamento (ES) Nr. 1151/2012 53 straipsnio 2 dalies trečią pastraipą pakeitimas yra nereikšmingas, todėl Komisija gali jį patvirtinti netaikydama minėto reglamento 50–52 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos „Salame Brianza“ specifikacija iš dalies keičiama pagal šio reglamento I priedą.
   2 straipsnis
   Bendrasis suvestinis dokumentas su pagrindiniais specifikacijos elementais pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugsėjo 9 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 148, 1996 6 21, p. 1.

      I PRIEDAS
      Patvirtinami tokie saugomos vietos kilmės nuorodos „Salame Brianza“ specifikacijos pakeitimai:

                  —

                     Gamybos būdas

                  4 straipsnyje, susijusiame su „Salame Brianza“ gamybos būdu, pakeista 2 dalis, susijusi su malimu. Galiojančioje specifikacijoje nustatyta, kad 300 g svorio neviršijančios dešros malamos mėsmale, kurioje įtaisytas tinklelis su 4–4,5 mm skylutėmis (smulkus malimas), o 300 g svorį viršijančios dešros – mėsmale, kurioje įtaisytas tinklelis su 7–8 mm skylutėmis (stambus malimas); taip gabalėlių skersmuo susiejamas su „Salame Brianza“ svoriu.
                  Realiai tarp dešros svorio ir gabalėlių skersmens nėra jokio ryšio. Pakeistoje specifikacijoje buvo nuspręsta tokį ryšį išbraukti ir palikti tik mėsmalės skylučių dydžius.
                  5 straipsnyje, susijusiame su brandinimu, remiantis trimis kriterijais buvo atnaujinta minimalios SKVN „Salame Brianza“ brandinimo trukmės lentelė.
                  Visų pirma, dabar galiojančioje specifikacijoje brandinimo laiko vienetas – savaitės – naujoje versijoje pakeistas dienomis; tokia nuoroda yra tikslesnė ir aiškesnė.
                  Antra, buvo nuspręsta, kad reikėtų, atsižvelgiant į dabar galiojančios specifikacijos 8 straipsnyje nustatytas prekybos taisykles, tikslią minimalią brandinimo trukmę, kuri skiriasi nuo nesupakuotos dešros brandinimo trukmės, nurodyti ir dešrai, supakuotai vakuuminėje pakuotėje, modifikuotoje atmosferoje ar mikroperforuotoje plastikinėje plėvelėje. Naujojoje lentelėje mažoms dešroms (iki 55 mm skersmens) nustatyta šiek tiek ilgesnė supakuoto produkto brandinimo trukmė, nei nepakuoto produkto atveju; tai paaiškinama tuo, kad supakuota dešra nebegali natūraliai džiūti.
                  Galiausiai buvo nuspręsta įtraukti daugiau skersmens, kuriems esant „Salame Brianza“ gali būti parduodama, dydžių ir juos padidinti; anksčiau to nebuvo galima daryti dėl rinkoje esančių žarnų dydžio. Kadangi „Salame Brianza“ brandinimo trukmė, kuri kartu apima ir džiovinimą, priklauso nuo dešros skersmens, savaime suprantama, kad šioje specifikacijos versijoje nustatyti kiti skersmens dydžiai lems įvairesnę ir ilgesnę brandinimo trukmę.

                  —

                     Ženklinimas etiketėmis

                  Į pačios specifikacijos 8 straipsnį įtrauktas SKVN „Salame Brianza“ logotipas – ankstesnėje versijoje jis buvo įtrauktas į priede pateiktą dokumentą ir nebuvo nei aprašytas, nei naudojamas. Todėl dabartinis nuorodos logotipas su spalvų nurodymais įtrauktas į 8 straipsnį.

                  —

                     Kontrolė. Reglamentavimo pakeitimas

                  Atnaujintas su kontrole susijęs 7 straipsnis, nes jame buvo numatytos už SKVN apsaugą atsakingos grupės funkcijos, kurios pasirodė esančios neteisėtos pagal Tarybos reglamento (EB) Nr. 510/2006 (1) 10 ir 11 straipsnius, kuriuose nurodoma, kad minėta kontrolė turi būti patikima trečiosioms šalims.
                  Pagaliau, 1 straipsnyje ir 8 straipsnio 1 ir 3 dalyse Italijoje iki Tarybos reglamento (EEB) Nr. 2081/92 (2) priėmimo naudotas DOC įrašas pakeistas DOP, kaip nustatyta ES teisės aktuose.

         (1)  OL L 93, 2006 3 31, p. 12.

         (2)  OL L 208, 1992 7 24, p. 1.

      II PRIEDAS

         SUVESTINIS BENDRASIS DOKUMENTAS

      2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

      „SALAME BRIANZA“
      EB Nr. IT-PDO-0217-0326-21.02.2008

         SGN ( ) SKVN ( X )

      1.   Pavadinimas

      „Salame Brianza“
      2.   Valstybė narė arba trečioji šalis

      Italija
      3.   Žemės ūkio produkto arba maisto produkto aprašymas

      3.1.   Produkto rūšis

                  1.2 klasė.

                  Mėsos produktai (virti, sūdyti, rūkyti ir kt.)

            3.2.   Produkto, kuriam taikomas 1 punkte nurodytas pavadinimas, aprašymas

      Pateikiama vartoti „Salame Brianza“ būna cilindro formos ir standžios, neelastiškos konsistencijos.
      Pjūvio vietoje produktas atrodo standus, vienalytis; matomi riebalų gabalėliai, nėra apkartusių dalių, kremzlės nematomos; spalva lygi, rubino raudonumo. Aromatas subtilus ir būdingas, skonis labai švelnus, subtilus, jokiu būdu nerūgštus.
      Pateikiant vartoti „Salame Brianza“ cheminės ir fizinės cheminės savybės yra tokios:

                  —

                  visas proteinų kiekis: ne mažiau 23 %,

                  —

                  kolageno ir baltymų santykis: ne daugiau 0,10,

                  —

                  vandens ir baltymų santykis: ne daugiau 2,00,

                  —

                  riebalų ir baltymų santykis: ne daugiau 1,5,

                  —

                  pH: didesnis ar lygus 5,3.

            Kalbant apie mikrobiologines savybes, mezofilinių, koloniją sudarančių vienetų skaičius yra > 1 × 10; dominuoja lactobacillus ir coccus tipo bakterijos.
      3.3.   Žaliavos (taikoma tik perdirbtiems produktams)

      SKVN „Salame Brianza“ gaminama iš priekinio kiaulienos kumpio, iš kurio naudojant atitinkamą techniką yra pašalinti kaulai ir gyslos, kumpio nuopjovų ir faršo, pancetta, ir (arba) gerklių be minkštųjų riebalų; dedama druskos ir maltų ir (arba) smulkintų pipirų.
      Taip pat gali būti naudojami šie produktai: vynas, cukrus ir (arba) dekstrozė ir (arba) fruktozė ir (arba) laktozė, fermentacijos procesą sukeliančios kultūros, natrio nitratas ir (arba) kalio nitratas (didžiausia dozė – 195 ppm), natrio nitritas ir (arba) kalio nitritas (didžiausia dozė – 95 ppm), askorbo rūgštis ir jos natrio druska, labai nedaug česnako.
      3.4.   Pašarai (taikoma tik gyvūniniams produktams)

      Gyvuliai turi būti šeriami pagal išsamias taisykles, susijusias su pašarų naudojimu ir jų sudėtimi. Kiaulės šeriamos dviem etapais; šeriama daugiausia 4 punkte nurodytoje vietovėje išaugintais grūdais. Nustatytoje geografinėje vietovėje esančios pieninės tiekia šalutinius sūrių gamybos produktus (išrūgas, rūgpienį, pasukas).
      3.5.   Specialūs gamybos veiksmai, atliktini nustatytoje geografinėje vietovėje

      SKVN „Salame Brianza“ gamyba (valymas, malimas, maišymas, sudedamųjų dalių maišymas, kimšimas į žarną, džiovinimas, brandinimas) turi vykti Brianza tradicinėje gamybos vietovėje, nurodytoje 4 punkte.
      3.6.   Specialios pjaustymo, trynimo, pakavimo ir kt. taisyklės

      SKVN „Salame Brianza“ pakuojama ir pjaustoma griežinėliais ar porcijomis turi būti 4 punkte nurodytoje vietovėje prižiūrint įgaliotai kontrolės įstaigai, kad būtų užtikrinta produkto kokybė. „Salame Brianza“ yra jautri išorės poveikiui, ypač šviesai ir oksidacijai dėl oro ir šilumos. „Salame Brianza“ paruošiant pjaustymui, būtinai reikia pašalinti žarną (apvalkalą), todėl atsiranda valgomosios dalies sąlytis su oru. Dėl išorės poveikio produktui nekontroliuojamomis sąlygomis pasikeičia organoleptinės „Salame Brianza“ savybės. Todėl, siekiant išsaugoti pradines produkto savybes, „Salame Brianza“ būtina pjaustyti iškart po brandinimo, gamybos vietovėje.
      3.7.   Specialios ženklinimo etiketėmis taisyklės

      SKVN „Salame Brianza“ gali būti parduodama nesupakuota, vakuuminėje arba modifikuotos atmosferos pakuotėje, nesupjaustyta arba supjaustyta porcijomis ar griežinėliais.
      Etiketėje aiškiomis ir nenusitrinančiomis raidėmis turi būti užrašytas saugomos kilmės vietos nuorodos pavadinimas „Salame Brianza“, užrašas turi aiškiai skirtis nuo kitų užrašų etiketėje, po jo tuoj pat turi būti nuoroda „Denominazione di Origine Protetta“ (saugoma kilmės vietos nuoroda).
      Abu prieš tai nurodyti įrašai turi būti italų kalba.
      Trumpinys „DOP“ etiketėje gali būti įrašomas kitur, tame pačiame matymo lauke. Tarptautinei rinkai skirtų produktų atveju įrašas „Denominazione di Origine Protetta“ gali būti išverstas į paskirties šalies kalbą.
      Šie įrašai neatskiriamai susiję su saugomos geografinės nuorodos įrašu.

      Papildomai įrašyti apibūdinimus, kurie nėra aiškiai numatyti, draudžiama.
      Tačiau leidžiamos nuorodos į asmenų vardus, bendrovių pavadinimus, privačių bendrovių ženklus, jei šios nuorodos nėra reklaminio pobūdžio ir neklaidina vartotojo; taip pat į kiaulių auginimo ūkius, kurie tiekia žaliavą „Salame Brianza“ gamybai su sąlyga, kad žaliava gaunama tik iš šių ūkių.
      Jei logotipas tiesiogiai dedamas ant gamybos įmonių etiketės, įgaliotų kontrolės įstaigų patikrintas etikečių kiekis turi sutapti su „Salame Brianza“ gamybai skirtu žaliavos kiekiu.
      4.   Glaustas geografinės vietovės apibūdinimas

      „Salame Brianza“ gamybai skirtų kiaulių auginimo ūkiai turi būti įsikūrę šiuose regionuose: Lombardijoje, Emilijoje-Romanoje ir Pjemonte (aptariamai SKVN taikoma leidžiančios nukrypti nuostatos pagal Reglamento (EB) Nr. 510/2006 2 straipsnio 3 dalį).
      SKVN „Salame Brianza“ gamybos vietovė yra Brianzos teritorijoje. Šiaurėje ją riboja Ghisallo prieškalnės, pietuose – Villoresi kanalas, rytuose – Adda upė, vakaruose – nacionalinis Comasina kelias, įskaitant išorinį 2 km žiedą.
      5.   Ryšys su geografine vietove

      5.1.   Geografinės vietovės ypatumai

      Geografinės makrozonos, kurioje įsikūrę „Salame Brianza“ gamybai skirtų kiaulių auginimo ūkiai, kraštovaizdis labai vienodas, ypač visiškai lygiame Po slėnio regione, per kurį teka kelios upės ir kanalai; ten gausu augmenijos, ypač kukurūzų ir pievų žolių. Klimatui būdingi palyginti atšiaurūs, labai drėgni ir ūkanoti rudenys ir žiemos, nuosaikūs ir lietingi pavasariai ir karštos bei lietingos vasaros, kai lyja trumpai ir dažnai labai gausiai.
      Šioje SKVN „Salame Brianza“ gamybos makrozonoje, esančioje Brianzos teritorijoje, derlingas lygumas keičia saulėtos kalvos, kurias šiaurėje užstoja kalnų masyvas, saugantis nuo vėjų ir orų kaitos; dėl jo atsiranda įvairūs meteorologiniai reiškiniai, kaip oro filtravimas, karštas besileidžiantis vėjas, šaltas vėjas (kai oro srovės ateina ne iš vakarų, o iš šiaurės), rūkas.
      5.2.   Produkto ypatumai

      „Salame Brianza“ savybės yra unikalios. Atpjovus griežinėlį jis atrodo vienalytis, rubino raudonumo spalvos, standus ir kietas. Aromatas subtilus ir būdingas, skonis labai švelnus, jokiu būdu nerūgštus.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      Reikalaujamos „Salame Brianza“ savybės priklauso nuo aplinkos sąlygų ir gamtos bei žmogiškųjų veiksnių.
      Žaliavų savybės yra būdingos 4 punkte nurodytai geografinei makrozonai, o gaminant „Salame Brianza“ išnaudojamos tame pačiam 4 punkte nurodytos geografinės makrozonos sąlygos.
      Dėl makrozonos gamtos išteklių ir savybių žemės ūkis ir gyvulių auginimas pastebimai išsivystė ir šiandien pastebime tokio vystymosi privalumus ekonominei vietovės veiklai: dideli kukurūzų auginimo plotai ir daug įmonių, perdirbančių grūdus į gausiems kiaulių ir galvijų ūkiams skirtus pašarus.
      Ir nors ši makrozona nuo seno pasirodė puikiai tinkanti žaliavų (kukurūzai ir išrūgos), reikalingų kiaulių pašarams, požiūriu, tas pats pasakytina ir apie Brianzos geografiją ir morfologiją – tai vieni iš pagrindinių veiksnių, dėl kurių išsivystė tipiška produkcija, tokia kaip „Salame Brianza“.
      Mat dėl Alpių kalnų, šiaurės vakaruose ribojančių Brianzos teritoriją, atsiranda tam tikros klimato ypatybės visame Pjemonto regione: kalnų masyvas saugo nuo vėjų ir orų kaitos; dėl jo atsiranda įvairūs meteorologiniai reiškiniai, kaip oro filtravimas, karštas besileidžiantis vėjas, šaltas vėjas (kai oro srovės ateina ne iš vakarų, o iš šiaurės), rūkas. Visi minėti veiksniai sukuria idealias sąlygas „Salame Brianza“ brandinti, nes brandinant prasidėjusi fermentacija yra susijusi su mikrobine fauna, esančia produkto perdirbimo ir brandinimo aplinkoje, o pati flora priklauso nuo su vietovės aplinka susijusių savybių – temperatūros, drėgnio ir pan.

         Nuoroda į paskelbtą specifikaciją

      [Reglamento (EB) Nr. 510/2006 5 straipsnio 7 dalis]
      Administracija pradėjo nacionalinę prieštaravimo procedūrą, paskelbdama prašymą iš dalies pakeisti saugomos kilmės vietos nuorodą „Salame Brianza“2008 m. sausio 10 d. Italijos Respublikos oficialaus leidinio Nr. 8. bendrojoje serijoje.
      Su suvestine saugomos kilmės vietos nuorodos „Salame Brianza“ specifikacijos redakcija galima susipažinti adresu

                  —

                  interneto svetainėje
                  http://www.politicheagricole.it/flex/cm/pages/ServeBLOB.php/L/IT/IDPagina/3335
                  arba

                  —

                  tiesiogiai Žemės ūkio, maisto produktų ir miškininkystės ministerijos interneto svetainėje (www.politicheagricole.it) dešinėje ekrano pusėje viršuje spaudžiant nuorodą „Qualità e sicurezza“ ir po to – „Disciplinari di Produzione all’esame dell’UE“.

         (1)  Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų.


title: 2012 m. sausio 24 d. Komisijos įgyvendinimo reglamentas (ES) Nr. 61/2012, kuriuo iš dalies keičiamos Reglamento (EB) Nr. 891/2009 nuostatos dėl CXL lengvatinio cukraus tarifinių kvotų administravimo

text:
25.1.2012

               LT

               Europos Sąjungos oficialusis leidinys

               L 22/8

         KOMISIJOS ĮGYVENDINIMO REGLAMENTAS (ES) Nr. 61/2012
   2012 m. sausio 24 d.
   kuriuo iš dalies keičiamos Reglamento (EB) Nr. 891/2009 nuostatos dėl CXL lengvatinio cukraus tarifinių kvotų administravimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, kuriuo nustatomas bendras žemės ūkio rinkų organizavimas ir konkrečios tam tikriems žemės ūkio produktams taikomos nuostatos (Bendras bendro žemės ūkio rinkų organizavimo reglamentas) (1), ypač į jo 144 straipsnio 1 dalį, 148 ir 156 straipsnius kartu su 4 straipsniu,
   kadangi:

               (1)

               2009 m. rugsėjo 25 d. Komisijos reglamento (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (2), 7 straipsnio 4 dalyje nustatyta, kad teikiant CXL lengvatinio cukraus, kurio eilės numeris yra 09.4317, 09.4318, 09.4319, 09.4321 (pagal konkrečią šalį), ir Balkanų cukraus importo licencijų paraiškas kartu reikia pateikti eksporto licencijų originalą;

               (2)

               teikiant CXL lengvatinio cukraus, kurio eilės numeris yra 09.4320 (bet kuri trečioji šalis), importo licencijų paraiškas kartu pateikti eksporto licenciją nereikalaujama;

               (3)

               supaprastinus administracinius reikalavimus dėl Sąjungos suteikiamo leidimo importuoti CXL lengvatinį cukrų, t. y. panaikinus reikalavimą pateikti licenciją, kuria suteikiamos eksporto lengvatos konkrečiai šaliai, galima paskatinti ūkio subjektų konkurenciją ir užtikrinti, kad rinka veiktų sklandžiau. Kadangi CXL lengvatinį cukrų išleidžiant į laisvą apyvartą ir toliau bus taikomas reikalavimas pateikti kilmės pažymėjimą, šį supaprastinimą galima užtikrinti neatimant iš valstybių narių galimybės imtis reikiamų priemonių, padedančių įsitikinti, kad operacijos yra atliktos teisingai;

               (4)

               siekiant užtikrinti sklandų perėjimą prie supaprastintų administracinių reikalavimų taikymo, tikslinga numatyti atidėti jų taikymą iki 2012 m. vasario 1 d.;

               (5)

               todėl Reglamentas (EB) Nr. 891/2009 turėtų būti atitinkamai iš dalies pakeistas;

               (6)

               per pirmininko nustatytą laikotarpį Bendro žemės ūkio rinkų organizavimo vadybos komitetas nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 891/2009 7 straipsnio 4 dalis pakeičiama taip:

      „4.   Teikiant Balkanų cukraus importo licencijų paraiškas kartu reikia pateikti eksporto licencijų, išduotų atitinkamos trečiosios šalies kompetentingos institucijos ir atitinkančių II priede pateiktą pavyzdį, originalą. Importo licencijos paraiškose nurodytas kiekis negali viršyti eksporto licencijose nurodyto kiekio.“

   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. vasario 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 24 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 254, 2009 9 26, p. 82.


title: 2011 m. liepos 15 d. Komisijos įgyvendinimo reglamentas (ES) Nr. 684/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
16.7.2011

               LT

               Europos Sąjungos oficialusis leidinys

               L 187/20

         KOMISIJOS ĮGYVENDINIMO REGLAMENTAS (ES) Nr. 684/2011
   2011 m. liepos 15 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. liepos 16 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 15 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  49,0

                  AR

                  19,4

                  EC

                  19,4

                  MK

                  45,6

                  ZZ

                  33,4

                  0707 00 05

                  AR

                  22,0

                  TR

                  105,8

                  ZZ

                  63,9

                  0709 90 70

                  AR

                  24,9

                  TR

                  110,8

                  ZZ

                  67,9

                  0805 50 10

                  AR

                  62,1

                  TR

                  64,0

                  UY

                  68,5

                  ZA

                  71,8

                  ZZ

                  66,6

                  0808 10 80

                  AR

                  91,7

                  BR

                  78,2

                  CA

                  106,0

                  CL

                  91,2

                  CN

                  75,6

                  EC

                  60,7

                  NZ

                  119,1

                  US

                  181,5

                  ZA

                  96,6

                  ZZ

                  100,1

                  0808 20 50

                  AR

                  140,6

                  CL

                  107,9

                  CN

                  46,2

                  NZ

                  118,4

                  ZA

                  103,6

                  ZZ

                  103,3

                  0809 10 00

                  AR

                  75,0

                  TR

                  222,9

                  XS

                  138,6

                  ZZ

                  145,5

                  0809 20 95

                  TR

                  309,1

                  ZZ

                  309,1

                  0809 40 05

                  BA

                  56,1

                  EC

                  75,9

                  ZZ

                  66,0

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.